 

**בבית הדין הצבאי המחוזי**

**במחוז שיפוטי צפון**

**בפני השופטת: סא"ל ענת שחר ויינברג**

בעניין: התובע הצבאי (ע"י ב"כ, סגן עמית בן שלום)

 **נגד**

הנאשם: מ/XXX סמ"ר ל' נ' א' (ע"י ב"כ, עו"ד סגן מישל צ'רניחובסקי)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 24.02.2022 ועד יום 10.07.2022 למשך 137 ימים, בהתאם לכתב האישום המתוקן ולפרטים הנוספים.

**ניתנה היום, ב' בסיוון התשפ"ג, 22.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 137 ימים עד להתייצבותו. עם התייצבותו ביקש החייל להשתלב בהליך בית הדין המשלב ומיום כניסתו להליך עשה כן בהצלחה רבה. שיבוצו של החייל שונה למחנה XXX תחת המפקד רס"ר ד' א', ונראה כי הצבה זו נשאה פרי שכן כלל חוות הדעת בעניינו לימדו כך שהחייל שירות בצורה טובה יותר ומצטיינת הסתגל ליחידה באופן מצוין. המפקד ציין כי ליעד חייל טוב מאוד, ממושמע, צנוע וכי הוא היה מאוד מרוצה מתפקודו.

בית הדין מבקש לברך את החייל על עמידתו המוצלחת בתהליך ולאחל לו הצלחה רבה בדרכו האזרחית. בית הדין מבקש גם להכיר תודה והערכה למפקד, רס"ר ד' א', על תמיכתו בחייל וליוויו לאורך כל הדרך.

**לאור האמור, אכבד את הסכמת הצדדים ואטיל על החייל עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל, סא"ל ז' א' ד' ורס"ר ד' א'.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, ב' בסיוון התשפ"ג, 22.05.2023, והודע בפומבי ובמעמד הצדדים**

\_\_\_\_\_\_\_\_\_\_\_\_\_\_\_

סגנית הנשיאה

**העתק נכון מהמקור

ק' בית הדין**

**נערך על ידי: א.ל**

**בתאריך 04.06.2023**

**חתימת המגיה: סגן שיר בן- ארמון**